ישיבת מליאה, כנסת 25, פרוטוקול מספר 3, 2022-11-21 00:00

מיקי לוי: חברי הכנסת, היום כ"ז בחשוון התשפ"ג, 21 בנובמבר 2022

מיקי לוי:  אני מתכבד לפתוח את מליאת הכנסת

מיקי לוי:       לחברי הכנסת החדשים שנוכחים במליאה – חבר הכנסת סעדה, תתפוס את מקומך בבקשה

מיקי לוי:  תודה

מיקי לוי:  לחברי הכנסת החדשים, אנחנו פותחים את היום בנאומים בני דקה

מיקי לוי:  כל מי שיש לו מה להגיד או רוצה להביע עמדה – אני פשוט מוסיף לכם איך פותחים את היום הזה – יכול, ברגע שאני אפעיל את השעון, ללחוץ על החלון הירוק, והוא יירשם באופן אוטומטי

מיקי לוי:  אז, בהגיע תורו, הוא ילך לצד, יקבל דקה וינאם על כל נושא שבעולם שחשוב לו והוא רוצה להביע את עמדתו

מיקי לוי:       ובכן, אנחנו עוברים להצבעה

מיקי לוי:  חברי הכנסת, מי שמעוניין לנאום נאום בן דקה, בבקשה להצביע

מיקי לוי:  הצבעה

מיקי לוי:       אני יודע, יש בעיה

מיקי לוי:  אוקיי, נעשה רישום ידני

מיקי לוי:  נא להצביע, בבקשה

מיקי לוי:  אדוני המזכיר, יש כאן תוספת – משה סולומון וחבר הכנסת מעוז

מיקי לוי:       אני מבקש מהאורחים שלנו ביציע – אדוני, האורחים ביציע, בבקשה לשבת

מיקי לוי:  אלה שמוזמנים – לא נהוג לדבר עם החלק התחתון, לזה יש את האולם בחוץ, אז בבקשה

מיקי לוי:       חבר הכנסת מלביצקי, בבקשה

מיקי לוי:  דקה לזכותך

חנוך דב מילביצקי: אדוני היושב-ראש, חבריי חברי הכנסת, כנסת נכבדה, אני רוצה להתייחס לדברים המקוממים שנשמעו היום מצד ראש לשכת עורכי הדין אבי חימי

חנוך דב מילביצקי:  הוא השתמש במילים חריפות מאוד: אפרטהייד, אם חלילה פסקת ההגבלה תתקבל; שהדבר הזה זה הדבר היחיד שעוצר את המדינה מחורבן מלא, ועוד כל מיני מחמאות כאלה וכאלה

חנוך דב מילביצקי:       לשכת עורכי הדין היא מזמן לא גוף שפועל למען עורכי הדין

חנוך דב מילביצקי:  לשכת עורכי הדין הפכה לגוף עסקני מדרגה נמוכה, שמעבר לדילים שנעשים במחשכים לא קורים בו יותר מדי דברים

חנוך דב מילביצקי:  המצב שבישראל של 2022, כדי להיות עורך דין – ואני אומר את זה כעורך דין פעיל במשך למעלה מ-20 שנה – אתה צריך להיות חבר בגוף הזה ולשלם לו אלפי שקלים מדי שנה ולקבל מעט מאוד בתמורה, ועוד כשיש אנשים כאלה שלא מייצגים את ציבור עורכי הדין ומדברים דברים שלא יעלה על הדעת לשמוע – הגיע הזמן לעשות רוויזיה

חנוך דב מילביצקי:       בעזרת השם אנחנו נפעל שהחברות בגוף הזה שנקרא לשכת עורכי הדין תפסיק להיות חובה

חנוך דב מילביצקי:  אולי אבי חימי רוצה להקים גוף שיקדם את האג'נדות שלו, אבל עורכי הדין לא צריכים להיות מחויבים להיות חברים בגוף הזה

חנוך דב מילביצקי:  אנחנו נפעל לפרק את הגילדה הזו

חנוך דב מילביצקי:  תודה רבה

מיקי לוי: תודה רבה

מיקי לוי:  חברת הכנסת גוטליב, בבקשה

טלי גוטליב: חברים יקרים, אני רוצה לומר לכם מה צריך ולמה שלחתי מכתב למיארה, היועצת המשפטית לממשלה, שהיא לא מתאימה לתפקידה

טלי גוטליב:  לא יעלה על הדעת שמי שעומדת בראש מערך התביעה הפלילית תהיה גברת שאין לה שום ניסיון בפלילי

טלי גוטליב:       22 שנים אני במקצוע הפלילי, הקשה מאוד, המורכב מאוד, בעל אלמנטים כמעט בלתי נתפסים בתוך עולם המשפט – והיא המחליטה, או שיש לה יועצים והיא חותמת גומי

טלי גוטליב:  זה למה היא לא מתאימה להיות בראש מערך התביעה הפלילית

טלי גוטליב:  ואתם יודעים למה היא לא יכולה להיות היועצת המשפטית לממשלה? כי היא הוכיחה לנו שהיא שמה לנו מקלות בגלגלים

טלי גוטליב:  ראינו את זה בחוות הדעת שלה בעניין דרעי

טלי גוטליב:  היא כותבת לנו בעמוד וחצי – בעמוד וחצי היא שוללת זכות של אדם לכהן כשר, מבלי שהיא יודעת שהמאסר היחיד שמרצים אותו זה מאסר בפועל ולא מאסר על תנאי

טלי גוטליב:  גם ראיתי שהיא מאשרת לראש הממשלה לפיד להיות דיקטטור ולחתום על הסכם הגז בלי להביא את זה למליאת הכנסת, וראיתי את זה בהחלטות מאוד מאוד משונות שלה במהלך הדרך, כשראינו שהיא ממנה את החבר הכי טוב שלה – אני אזכיר לכם, את מזוז – והיא לא מקבלת את המלצת בית המשפט לחזור בה מההחלטה הזו

טלי גוטליב:       זאת גברת שאיננה מתאימה להיות היועצת המשפטית לממשלה, מתוך תקווה שתעזרו לי לשנות את הדבר הזה

מיקי לוי: תודה רבה

מיקי לוי:  חבר הכנסת בן צור, בבקשה

יואב בן צור: אדוני היושב-ראש, חבריי חברי הכנסת, שמעתי קודם אנשים בבית הזה שיוצאים במסע הפחדה עם שלל דימויים נגד הרוב היהודי במדינה

יואב בן צור:  אני רוצה לומר להם: סיימנו לקבל מכם הוראות

יואב בן צור:  אותם אנשים שכפו על הרוב את דעותיהם והרוב אמר להם "די לשלטון שלכם", הם אותם אנשים שמסרבים לקבל את הכרעת הבוחר, שהוא הרוב היהודי במדינה ובחר בשיא של שומרי מסורת דתיים וחרדים

יואב בן צור:  זוהי תשובת המשקל של האזרח, שמבקש פה יותר מסורת

יואב בן צור:       רבותיי, העם בישראל אמר את דברו באופן ברור ביותר: כאן תהיה מדינה יהודית, נקודה

יואב בן צור:  לא מדינה עם מדיניות מבולבלת

יואב בן צור:  בשליחות העם באנו לתקן את הקלקולים, ובעזרת השם נעשה ונצליח

יואב בן צור:       לסיום, אני מבקש לברך את חברי הכנסת החדשים, ואני מאחל כי תעמדו בפני האתגרים החדשים ותצליחו להיות נאמנים לשליחותכם

יואב בן צור:  בהצלחה רבה

מיקי לוי: תודה רבה לחבר הכנסת בן צור

מיקי לוי:  חבר הכנסת בוסו, בבקשה

אוריאל בוסו: אדוני היושב-ראש, שמענו קודם במסיבת עיתונאים בישיבת סיעה את ראש ממשלת המעבר הזמני, שקיבל את תפקידו בחטא, מר לפיד, שחזר לתפקידו המקורי – המסית הלאומי

אוריאל בוסו:  צריך להזכיר: אותו אחד ששפך כאן מיליארדים על כל ח"כ סורר במליאה, על כל הצבעה, ללא הכר וללא תנאי אם יעשו צבא או לא יעשו צבא, והיום הוא כאן בשביל להסית נגד לומדי התורה

אוריאל בוסו:       אז אנחנו כאן להגן על לומדי התורה

אוריאל בוסו:  העם אמר את דברו בצורה ברורה: כן למדינה יהודית

אוריאל בוסו:  ונזכיר לכם שאם רק היינו אומרים לו כן – וגם אם עכשיו נגיד לו כן – הוא ייתן הרבה הרבה יותר מיליארדים ללומדי התורה ולכולם בכלל

אוריאל בוסו:  תודה רבה

מיקי לוי: תודה רבה

מיקי לוי:  חבר הכנסת רוטמן, בבקשה

שמחה רוטמן: אין שעון לדקה?     

מיקי לוי: אני מעריך

מיקי לוי:  יש תקלה

שמחה רוטמן: אוקיי

שמחה רוטמן:  אדוני היושב-ראש, כנסת נכבדה, חבריי חברי הכנסת, אני הזדעזעתי, כמו רבים, מדברי הבלע של מי שכנראה שכח שהוא עדיין מכהן בתפקיד ראש ממשלה

שמחה רוטמן:  דברי ההסתה והשיסוי והדה-לגיטימציה

שמחה רוטמן:      היום בכנסת התקיים כינוס, "כיפת ברזל לדמוקרטיה"

שמחה רוטמן:  יש אנשים ששכחו כנראה ש"דמוקרטיה" פירושה "שלטון העם"; דמוקרטיה פירושה שכאשר העם בוחר משהו, צריך לכבד את זה, צריך לתת לזה את המשקל

שמחה רוטמן:  ובאותו כינוס של "כיפת ברזל לדמוקרטיה", שותפתו של ראש הממשלה יאיר לפיד טרחה לקרוא גם לראש הממשלה המיועד, בעזרת השם בקרוב, בנימין נתניהו וגם לראש מפלגתי בצלאל סמוטריץ' – היא קראה להם "איום קיומי"

שמחה רוטמן:  עם השיח המסית, המפלג, המשסה, שיאיר לפיד ומרב מיכאלי מתכננים לייצר לנו בכנסת הזאת – הייתי אומר שזה משהו חדש, אבל לא, הם פשוט ממשיכים את מה שהם עשו בשנה וחצי האחרונות

שמחה רוטמן:  אנחנו התרגלנו לזה

שמחה רוטמן:  הגיע הזמן שהם יבינו שהיו בחירות במדינת ישראל

שמחה רוטמן:  הגיע הזמן

שמחה רוטמן:  תתרגלו

מיקי לוי: תודה

מיקי לוי:  חבר הכנסת מעוז, בבקשה

מיקי לוי:  אחריו – חבר הכנסת אייכלר

מיקי לוי:  תתכונן

אבי מעוז: תודה, אדוני היושב-ראש

אבי מעוז:  נאום הנדסת הודעה מס' 61, והפעם על הדרת נשים

אבי מעוז:  לא, אנחנו לא מתחילים מהכנסת החדשה

אבי מעוז:  לא מתחילים מהתחלה

אבי מעוז:  יש רצף, רצף שלטוני

אבי מעוז:      רק עלו הכותרות על הרצון לתקן את המציאות המעוותת, שבה מונעים מנשים וגברים דתיים וחרדים להשתתף בלימודים אקדמיים ובאירועי תרבות בהתאם לאמונתם, וישר קפצו חברי השמאל בזעקות שבר על הפרדה מגדרית ועל הדרת נשים מהמרחב הציבורי, כאילו עוד רגע כולאים נשים במכלאות

אבי מעוז:  עוד הנדסת תודעה רדודה

אבי מעוז:      ראשית, לא מדובר בהפרדה מגדרית, שאיש אינו יודע מה היא בדיוק; מדובר בהפרדה בין נשים וגברים

אבי מעוז:  שנית, זו לא הדרת נשים

אבי מעוז:  למנוע מנשים את הזכות ללמוד באקדמיה בהפרדה בהתאם לאמונתן – זו הדרת נשים; למנוע מסטודנטיות את האפשרות לרקוד מאחורי מחיצה בהתאם לצניעותן – זו הדרת נשים; למנוע מנשים את הזכות שלא להצטופף עם גברים במופע תרבות כדי שיוכלו לשמור על כבודן – זו הדרת נשים

אבי מעוז:      אני ממליץ למי שכבוד האישה וכבוד האדם יקרים בעיניו, לאפשר מציאות של הפרדה בין המינים; הפרדה שאינה מדירה - -     

מיקי לוי: תודה

אבי מעוז: - - אלא מאדירה נשים וגברים כאחד

אבי מעוז:  תודה רבה

מיקי לוי: תודה רבה

מיקי לוי:  חבר הכנסת אייכלר, ולאחר מכן אני אקח לעצמי את זכות הדיבור

מיקי לוי:  בבקשה

ישראל אייכלר: אדוני היושב-ראש, חברי הכנסת, כצפוי, שמענו היום איומים נגד הדמוקרטיה מצד שלטון הדיקטטורה המשפטית, מצד כל דובריה וראש הממשלה שמשרת אותם ויושב-ראש לשכת עורכי הדין

ישראל אייכלר:  הם מדברים בשם הדמוקרטיה, ממש הדמוקרטיה העממית הסובייטית, ש-70 שנה דיכאה עמים בשם הדמוקרטיה

ישראל אייכלר:      אני רוצה לצטט ברשותכם מישהו שלא תצפו ממני – נשיא פיפ"א, שעושה את המונדיאל בקטאר, מקבל הרבה דברי מוסר על זה שבקטאר אין זכויות אדם כפי שאנשי המערב רצו

ישראל אייכלר:  אמר אתמול נשיא פיפ"א: מה שאירופה עשתה לאנושות במשך 3,000 שנה, ייקח לה להתנצל 3,000 השנה הבאות לפני שתטיף מוסר לתרבויות האחרות כמו בקטאר וכמו עוד תרבויות אחרות

ישראל אייכלר:      אני משתמש בביטוי שלו מול כל אלה שהנהיגו שלטון של דיקטטורה, עם שר אוצר פוטיני, שיבואו עכשיו להגיד על פסקת ההתגברות – שבאה לתת לממשלה ולכנסת הנבחרת את הסמכויות – שזה קץ הדמוקרטיה, ושקוראים לאנשים לצאת לרחובות ולא מקבלים את תוצאות הבחירות, כמו טראמפ בארצות הברית בבית הלבן

ישראל אייכלר:      לכן אני אומר: דמוקרטיה זה שלטון העם ושמירת זכויות המיעוט, ואת שני הדברים האלה לא עשיתם

ישראל אייכלר:  ובעזרת השם, הממשלה הבאה תהיה שלטון העם עם שמירת זכויות המיעוטים כולם, כולל המיעוט החרדי כמובן

מיקי לוי: תודה רבה

מיקי לוי:  לידיעת חברי הכנסת, הכנסת יזמה והזמינה חברי פורום בין-לאומי של מנהלי מרכזי פרלמנטים שמתארחים כאן בכנסת

מיקי לוי:  החברים האלה שנמצאים כאן ביציע משתתפים בכנס שנערך ביוזמת מרכז המבקרים של הכנסת, והוא כולל כ-70 נציגים מ-32 מדינות

מיקי לוי:  הכנס מציג את הפעילות הענפה של מרכז המבקרים ומאפשר שיח ושיתוף פעולה בין פרלמנטים מכל רחבי תבל

מיקי לוי:      בשמי ובשם חברי הכנסת, ברוכים הבאים למשכן הכנסת

מיקי לוי:  אני מאחל לכם להפיק את המיטב

מיקי לוי:       Welcome to Israel, welcome to Jerusalem, welcome to the Israeli parliament, the heart of the Israeli democracy

מיקי לוי:  Welcome

מיקי לוי:      אפשר למחוא כפיים

מיקי לוי:  תודה רבה

מיקי לוי:      (מחיאות כפיים)     

משה אבוטבול: - - - שכחו להגיד לך שאני גם נרשמתי - - - נאום בני דקה

מיקי לוי: לא שכחו

מיקי לוי:  אתה ברשימה

משה אבוטבול: לא

משה אבוטבול:  אני רואה שאתה הולך עכשיו לאנגלית

משה אבוטבול:  אני עדיין בעברית

מיקי לוי: אבל אמרתי שאחרי אייכלר אני לוקח את זכות הדיבור

מיקי לוי:  עדיין מותר לי, חבר הכנסת אבוטבול

מיקי לוי:  מה לעשות

מיקי לוי:  ואתה לא בתור עכשיו

מיקי לוי:  עם כל הכבוד, יש תור

משה אבוטבול: סבבה

משה אבוטבול:  נחכה בסבלנות

מיקי לוי: חבר הכנסת כסיף, לפי תור הנרשמים, בבקשה

עופר כסיף: כבוד היושב-ראש, חברי הכנסת, מי שמכיר אותי יודע שאני חובב מושבע של כדורגל, ואני חייב להגיד שאני די הופתעתי – או נדהמתי – מעיתונאים ישראלים שיצאו חוצץ נגד הפרת זכויות האדם בקטאר, שאכן קיימת ואכן צריך להיאבק בה

עופר כסיף:      אז קודם כול, אני מאוד מקווה שלא יאונה כל רע לאותם עיתונאים שדיברו על זכויות האדם, כי יש פה כבר שרים עתידיים שטוענים שמי שנאבק על זכויות אדם הוא סכנה קיומית

עופר כסיף:  אז אני מאוד מקווה שלא תהיה בעיה לעיתונאים האלה

טלי גוטליב: - - -     

עופר כסיף: דבר שני, יש גם צביעות גדולה - - -     

מיקי לוי: לא, לא נהוג בנאום בן דקה להפריע

עופר כסיף: יש גם צביעות גדולה במה שאמרו אותם עיתונאים, עם כל הכבוד, משום שאכן יש הפרת זכויות בוטה בקטאר

עופר כסיף:  אבל כאן, איפה שאנחנו חיים, לא רחוק מפה יש עם שחי תחת כיבוש, מיליוני אנשים תחת כיבוש אלים ורצחני

עופר כסיף:  ראינו רק לפני ימים מספר פוגרום של פורעים כנגד אותו עם בחברון

עופר כסיף:  על זה הם לא מדברים

עופר כסיף:      יש חוק שאני מנסה להעביר פה קרוב לארבע שנים, להצלת עובדים, פועלים, שנהרגים – המספרים איומים - -     

מיקי לוי: תודה

עופר כסיף: - - ולא נתנו לי להעביר עד כה את החוק הזה

עופר כסיף:  אז שייטלו קורה מבין עיניהם וייאבקו על הזכויות פה לפני שנאבקים על זכויות מעבר לים, עם כל החשיבות

מיקי לוי: תודה רבה

מיקי לוי:  חבר הכנסת טיבי, בבקשה

אחמד טיבי: מכובדי היושב-ראש, רבותיי חברי הכנסת, אתמול היה טקס מרהיב בפתיחת מהמונדיאל בקטאר

אחמד טיבי:  אני רוצה לדבר על הצביעות ועל המוסר הכפול

אחמד טיבי:  (אומר דברים בשפה הערבית, להלן תרגומם:)     

אלמוג כהן: תרגום

אלמוג כהן:  תרגום

טלי גוטליב: תתרגם

טלי גוטליב:  תתרגמו לי

מיקי לוי: לא, לא

מיקי לוי:  מותר לו

אחמד טיבי: (אומר דברים בשפה הערבית, להלן תרגומם:)     

טלי גוטליב: תתרגם לי

אחמד טיבי: (אומר דברים בשפה הערבית, להלן תרגומם:)     

מיקי לוי: חברת הכנסת גוטליב

טלי גוטליב: אני רוצה להבין

מיקי לוי: חברת הכנסת גוטליב, מותר לו

אחמד טיבי: (אומר דברים בשפה הערבית, להלן תרגומם:)     

מיקי לוי: את צריכה ללמוד את - - -     

טלי גוטליב: אבל תתרגם לי

אחמד טיבי: (אומר דברים בשפה הערבית, להלן תרגומם:)     

מיקי לוי: אבל את צריכה להבין את – זוהי זכותו

טלי גוטליב: לתרגם לנו

טלי גוטליב:  לתרגם לעברית

קריאה: צודקת

מיקי לוי: חבר הכנסת סעדה, אני מאפשר לך וממליץ לך ללמוד את התקנון

מיקי לוי:  אתה עורך דין, לך תלמד את התקנון

טלי גוטליב: אז לתרגם, לתרגם

מיקי לוי: חברת הכנסת גוטליב, בבקשה, נא לא להפריע

מיקי לוי:  חבר הכנסת אזולאי, שב בבקשה

אחמד טיבי: תארו לעצמכם שהמונדיאל היה בארצות הברית

אחמד טיבי:  כל העולם היה מוחא כפיים, למרות שארצות הברית אחראית על הרג מיליון עיראקים במלחמה בעיראק

אחמד טיבי:  (אומר דברים בשפה הערבית, להלן תרגומם:)         

מיקי לוי: תודה

אחמד טיבי: (אומר דברים בשפה הערבית, להלן תרגומם:)     

טלי גוטליב: אני לא מבינה

טלי גוטליב:  אני לא מבינה מה שהוא אמר

אחמד טיבי: (אומר דברים בשפה הערבית, להלן תרגומם:)     

קריאות: - - -     

מיקי לוי: שקט

מיקי לוי:  חבר הכנסת סעדה, מספיק

מיקי לוי:  לא, הוא לא חייב

מיקי לוי:  תלמד את התקנון

אחמד טיבי: האמת היא שאני ראיתי חלק מהעיתונאים וחלק מהאנשים כאן חמוצים

אחמד טיבי:  תסירו את החמיצות

אחמד טיבי:  תסירו את החמיצות

מיקי לוי: חבר הכנסת טיבי, תודה רבה

אחמד טיבי: (אומר דברים בשפה הערבית, להלן תרגומם:)     

משה סעדה: - - - תכבד את זה

מיקי לוי: חבר הכנסת סעדה, לא נהוג להפריע

אחמד טיבי: מה אתם חמוצים? למה? מדינה ערבית שעשתה את המונדיאל הטוב ביותר בהיסטוריה

מיקי לוי: תודה רבה

מיקי לוי:  אני רוצה להגיד לחברי הכנסת החדשים: מכיוון שזה נאום בן דקה, לא נהוג, לא נהוג – יש איזשהו כלל בלתי כתוב בין חברי הבית שהדקה היא כל כך קצרה – לא נהוג להפריע

טלי גוטליב: אבל חייב לתרגם

טלי גוטליב:  חייב לתרגם

מיקי לוי: אבל מה לעשות, חברת הכנסת גוטליב - - -     

טלי גוטליב: הוא חייב לתרגם

טלי גוטליב:  זו כנסת ישראל, ואני רוצה להבין מה הוא אומר

טלי גוטליב:  שיתרגם לי

טלי גוטליב:  שיתרגם לי

טלי גוטליב:  הוא חייב לתרגם לי

מיקי לוי: חברת הכנסת גוטליב, הסכיתי ושמעי

מיקי לוי:  אם אינני טועה, את עורכת דין

מיקי לוי:  נא ללמוד - - -     

טלי גוטליב: הוא חייב לתרגם לנו את זה

אחמד טיבי: - - -     

מיקי לוי: לא, לא, חבר הכנסת טיבי

מיקי לוי:  חברת הכנסת גוטליב, זה מה שקובע

טלי גוטליב: אני מכירה את זה, אדוני

טלי גוטליב:  אני מכירה

טלי גוטליב:  אבל אנחנו חייבים להבין, וחייבים לתת לו את התרגום

טלי גוטליב:  שידבר באיזו שפה שהוא רוצה - - -     

מיקי לוי: הוא יכול גם בלי, מה לעשות?     

אחמד טיבי:  גם אם הייתי מדבר בעברית לא היית מבינה

קריאה: אני מוחה על זה

טלי גוטליב: ממש תתחילו להתבדח - - -     

מיקי לוי: חבר הכנסת טיבי, תודה

מיקי לוי:  חברת הכנסת ח'טיב יאסין, בבקשה

מיקי לוי:  יש כל כך הרבה מתנדבים לעזור לי היום, זה נהדר

אלמוג כהן: - - - הם תומכי טרור, זו האמת

מיקי לוי: זה לא חשוב

מיקי לוי:  תלמד

עאידה תומא סלימאן: "הם תומכי טרור"? תראו מי שמדבר

מיקי לוי: די, די

מיקי לוי:  חברים, זה היום הראשון, נאומים בני דקה, תירגעו

מיקי לוי:  בבקשה, חברת הכנסת ח'טיב

מיקי לוי:  אני רוצה להעיר את תשומת ליבכם, חברי הכנסת החדשים, אם אתם לוחצים על החלון שמראה "עכשיו במליאה" אתם יכולים גם לראות את שמות הדוברים הבאים, כולל השמות שלכם

מיקי לוי:  ועכשיו, משתוקן השעון, אז אני גם מפעיל זמן נאום

מיקי לוי:  בבקשה, נא לדבר

אימאן ח'טיב יאסין: כנסת נכבדה, אני רוצה להתייחס לידיעה שרצה היום בקשר לביטול ההחלטה, שבעיקרה היא אנושית, לגבי בית חולים אבו כביר, לגבי הגופות, שלמשפחות – אי-אפשר לתאר את המצב שמשפחה שיש לה נפטר ומחכה לשחרור הגופה תצטרך לחכות עד תחילת השבוע

אימאן ח'טיב יאסין:  אני חושבת שזה בכלל לא אנושי

אימאן ח'טיב יאסין:  המהות של הצעת החוק הזאת ושל הפתרון הזה היא אנושית

משה גפני: - - -     

אימאן ח'טיב יאסין: אז אני שמחה

אימאן ח'טיב יאסין:  אני שמחה שיש פתרון, ואני מקווה שתהיה רציפות ולא יסגרו לפני שבאמת תהיה תשובה בשטח

אימאן ח'טיב יאסין:  אנחנו לא מתווכחים על המקום; אנחנו רוצים לתת את השירות ההומניטרי הזה, שהוא מדרגה ראשונה

מיקי לוי: תודה רבה

מיקי לוי:  חבר הכנסת גפני, נשמח לדעת מה עומד מאחורי הדברים

מיקי לוי:  אני נותן לך, שלא על פי הרישום, זכות דיבור

מיקי לוי:  בבקשה

משה גפני: הידיעה שהתפרסמה, אדוני יושב-ראש הכנסת, חברת הכנסת יאסין, לא נכונה

משה גפני:  אנחנו מבקשים את שמירת הסטטוס-קוו ופתיחת שלוחה של המכון לרפואה משפטית בנצרת – שזה פותר את הבעיה, זה טוב לכל הצדדים, זה גם מחזק את בית החולים בנצרת

משה גפני:  זאת הייתה הדרישה שלנו

משה גפני:  זו הייתה דרישה כאן, במליאת הכנסת, ואנחנו חוזרים עליה גם עכשיו, ואני מקווה שאכן זה מה שיהיה: שמירת הסטטוס-קוו ופתיחת שלוחה בנצרת

מיקי לוי: תשובה מאוד טובה

מיקי לוי:  תודה רבה

מיקי לוי:  חבר הכנסת גפני, תודה רבה על כך שהבהרת את הדברים

מיקי לוי:  חבר הכנסת ווליד, בבקשה, דקה לזכותך

וליד טאהא: אדוני יושב-ראש הכנסת, חבריי חברי הכנסת, ביום חמישי האחרון נסעו שני צעירים, מוחמד עאווד אל-וודג' ומוחמד חסן אל-וודג', בסמוך לכפר ביר הדאג' בנגב

וליד טאהא:  במהלך נסיעתם נעצרו על ידי שמונה אנשים שהזדהו כשוטרים, שחלקם חמושים

וליד טאהא:  ללא כל עילה או סיבה מוצדקת הותקפו שני הצעירים על ידי אותם שוטרים, אשר היכו ואזקו אותם, גרמו נזק רב לרכב ותכולתו, כולל קריעת דרכון של אחד הצעירים וקריעת שטרות כסף בסכום של כ-1,000 שקל, ואף איימו על חייהם

וליד טאהא:  לאחר שהשוטרים נסעו, מייד חייגו שני הצעירים למוקד 100 והונחו על ידי המוקד להגיש תלונה במח"ש

וליד טאהא:  יום למוחרת נודע להם על ידי מח"ש שלא מדובר בשוטרים אלא בחיילים, לכן הם יצטרכו לפנות למשטרה הצבאית, וכך הם פעלו

וליד טאהא:       התנהגות כזו של שומרי הסף היא התנהגות מזעזעת, ואם לא יינקטו צעדים להטלת עונשים הולמים תופעה כזאת עלולה להתפשט ולהחריף

וליד טאהא:  פניתי היום לשר הביטחון ולשר לביטחון פנים בדרישה לפקח באופן אישי על חקירת האירוע כדי למצות את הדין עם אותם שוטרים או חיילים שניצלו את מדיהם במטרה להתעלל ולפגוע באזרחים חפים מפשע

וליד טאהא:  תודה

מיקי לוי: תודה רבה

מיקי לוי:  חבר הכנסת אשר, בבקשה

אלמוג כהן: מדובר במבריחי סמים בביר הדאג'

אימאן ח'טיב יאסין: למה סתם - - - צריך לברר מה קרה שם

מיקי לוי: בבקשה, שקט

מיקי לוי:  בבקשה, חבר הכנסת אשר

אדוני היושב-ראש, חבריי חברי הכנסת, היום, אדוני היושב-ראש, היית נוכח בשני מקומות: אחד בצוהריים, בוועדת הכספים, שבה נבחר ידידנו הרב גפני להיות יושב-ראש ועדת הכספים – ונאחל לו מכאן הצלחה גדולה, לפחות כמו שהיה עד היום – ונכחת אחר הצוהריים גם, להבדיל, בישיבת סיעה, וראית את ההבדל, מה שנקרא, ביני ובין חמי: הנאום של הרב גפני בבוקר היה נאום ממלכתי, מלכד; התפקיד שלו זה לעזור לכלל הציבור בישראל, כמובן גם לשולחיו, וזה כמעט אותו נאום מהשנים האחרונות שהוא היה בוועדה הזאת

      בצוהריים היית נוכח במופע אימים, שבו יאיר לפיד הוריד את התחפושת ששנה וחצי ניסה ללבוש, למרות שלא האמנו שזה נכון – ואין פה חבר כנסת אחד מהאופוזיציה שלא קיבל טלפון ממנו או מלשכתו כשהוא היה ראש ממשלה – והיום, פשוט בצביעות ובהסתה ובשיסוי נגד אחיו היהודים, מה שהוא לא עשה נגד האחים המוסלמים כשהוא היה צריך אותם, הלך ושיקר במצח נחושה וחשף את פניו האמיתיות

 זה לא נקרא לאחד

 זה לא נקרא מנהיג

 מקומו באופוזיציה, והרבה יותר מזה

 זה ההבדל

 אתה ראית את זה, אתה שמעת את זה, ואני לא מצפה שתיתן לי תשובה בעניין

מיקי לוי: תודה רבה

מיקי לוי:  חבר הכנסת יצחק שמעון

יצחק שמעון וסרלאוף: וסרלאוף

מיקי לוי: יצחק שמעון, לא נראה לי שיש יותר

מיקי לוי:  יצחק שמעון זה בסדר?     

יצחק שמעון וסרלאוף: לא, זה השם השני

יצחק שמעון וסרלאוף:  וסרלאוף

מיקי לוי: וסרלאוף

מיקי לוי:  נלמד

יצחק שמעון וסרלאוף: אתה יכול לחסוך על "שמעון", אם אתה רוצה

יצחק שמעון וסרלאוף:      אדוני היושב-ראש, חבריי חברי הכנסת, את הדקה הזאת, שהיא בעצם הפעם הראשונה שבה אני משמיע את קולי במליאה, אני רוצה לנצל כדי להקריא פה כמה מספרים

יצחק שמעון וסרלאוף:  הגעתי לכנסת כדי לעזור לכמה שיותר אנשים ולנסות לסייע בפניות של הציבור העולות מהשטח

יצחק שמעון וסרלאוף:  שמעתי אתמול סיפור קצר שתפס אותי, ואשתף

יצחק שמעון וסרלאוף:  כשחבר הכנסת גפני נכנס לכנסת, לפני 30 שנה, כמדומני, הוא הלך לשיחה אצל הרב שך, שאמר לו: אם תספר לי שהבאת עוד 50 מיליון או 100 מיליון לישיבות ולמוסדות – אני לא מבין בזה, לא מבין בכסף, ולא אבין מה אתה אומר לי; אבל אם תספר לי שהייתה אישה אלמנה והיו לה בעיות בארנונה ועזרת לה – בזה אני מבין

יצחק שמעון וסרלאוף:       אני פונה לציבור, אני כאן עבורכם

יצחק שמעון וסרלאוף:  אני רוצה שמי שבציבור ששומע אותי כעת ייקח דף ועט וירשום את המספר האישי שלי

יצחק שמעון וסרלאוף:  מספרי הוא 054-5852404; מספרו של העוזר האישי שלי, נריה – 052-3414391; מספר הלשכה שלי בכנסת – 1210; מספר הטלפון בלשכה – 02-6408166 – אני כבר מסיים – אם אני לא עונה, כמובן אפשר לשלוח ווטסאפ, אני אשתדל לענות בהקדם

יצחק שמעון וסרלאוף:  אגב, ממש לא משנה אם הצבעתם עבורי, אני לא מבקש תמיכה של אף אחד

יצחק שמעון וסרלאוף:  אני רוצה לעזור לכם ללא תנאי

מיקי לוי: תודה רבה

מיקי לוי:  חבר הכנסת יוסף עטאונה, בבקשה

מיקי לוי:  אמרתי את השם נכון?     

יוסף עטאונה: כבוד היושב-ראש, חברות וחברי הכנסת, אני השתתפתי אתמול בהפגנה עם תושבי ביר הדאג' במחאה שלהם נגד התוקפנות, נגד האלימות ונגד הפוגרום שהיה שם לשני תושבי היישוב

יוסף עטאונה:  אנשים מספרים שם בתקופה האחרונה, וזה לא המקרה הראשון, שיש יחידות מיוחדות שפועלות באזור

יוסף עטאונה:  עוצרים אנשים ועשו בהם לינץ' של ממש

יוסף עטאונה:  בשנה האחרונה דובר רבות על אובדן משילות בנגב

יוסף עטאונה:  מה שקורה בביר הדאג' מבחינת עבודת המשטרה, בבירור מול המשטרה, ביררנו מי היחידות האלה – המשטרה אומרת בפה מלא שהיא לא יודעת

יוסף עטאונה:  זה אבסורד שמשטרה שצריכה לספק ביטחון לאנשים וצריכה להגן עליהם ועל החירות שלהם והפעולה שלהם במרחב הציבורי בביר הדאג', המשטרה לא יודעת מי עשה את המעשה הזה

יוסף עטאונה:       לכן אני קורא מכאן לשר לביטחון הפנים וגם לשר הביטחון, כי גם אומרים שהמשטרה מעורבת שם, שצריך לברר את העניין ולהעמיד את הבריונים האלה לדין

מיקי לוי: תודה רבה

מיקי לוי:  חבר הכנסת סולומון

משה סולומון: שלום, אדוני היושב-ראש

משה סולומון:  כנסת נכבדה, חבריי היקרים, זהו נאומי הראשון בכנסת – שהחיינו וקיימנו והגענו לזמן הזה

משה סולומון:  אני רוצה להגיד אולי משהו טיפה שונה ממה שאנשים פה מעלים

משה סולומון:  בעזרת השם, ביום רביעי הקרוב יתקיים יום מאוד מיוחד, הוא נקרא יום הסיגד

משה סולומון:  הוא לא חג, הוא יום סיגד, יום של תפילה ותחנון ואחדות ושלמות העם והארץ

משה סולומון:       אני רוצה להזמין את כולכם כאן להשתתף – מבעוד מועד, עוד ננאם פה ונעשה עוד דברים כאן, אבל אני עומד ומזמין את כולם כאן להגיע ביום רביעי הקרוב בין שעה 10:00 לשעה 13:00, מתקיימת תפילה גם בכותל המערבי וגם בארמון הנציב

משה סולומון:  זה יום של אחדות, יום באמת של חיבור לבבות

משה סולומון:  אני מקווה שזה גם יהיה סימן לכך שהכנסת הקרובה תהיה כנסת שנותנת ומשרתת ולא כנסת שמפלגת חלילה

משה סולומון:  תודה רבה

מיקי לוי: תודה רבה

מיקי לוי:  חבר הכנסת אבוטבול, בבקשה

מיקי לוי:  אחריו – חבר הכנסת מרגי

מיקי לוי:  בבקשה, דקה

משה אבוטבול: כבוד היושב-ראש, כנסת נכבדה

משה אבוטבול:  איך אומרים? ושוב איתכם ושוב איתכם

משה אבוטבול:  בסייעתא דשמיא אנחנו שמחים לשוב לכנסת העשרים-וחמש, אך הפעם זכינו לאמון מלא מהעם, שהכריע ברורות על דמותה וצביונה של הכנסת, על דמותה של הממשלה היהודית שבה הוא חפץ, על דמותו של ראש הממשלה הנבחר מר בנימין נתניהו

משה אבוטבול:  מי שבאמת עזר לנו להגיע לתוצאה הנפלאה ולהכרעה הזאת של 64 חברי כנסת השייכים לגוש הימין זה דווקא הממשלה היוצאת, בדורסנות שלה כלפי הימין, כלפי הציבור החרדי, כלפי החלשים בחברה

משה אבוטבול:  הם נתנו לציבור להבין שחייבים להכריע ברורות

משה אבוטבול:  זה מה שהציבור ביקש וגם קיבל: ממשלת ימין, ממשלה יהודית, ממשלה עם חמלה לכל המגזרים; ממשלה שבעצם תיתן מענה אמיתי לרוב העם ולא תדיר ציבורים שלמים

משה אבוטבול:       אני רוצה גם כן לתת ברכות לחבריי היקרים בתנועת ש"ס, יושב-ראש התנועה שלנו היקר הרב אריה דרעי, חבר הכנסת, לחבר הכנסת החדש הנוסף החדש שלנו, הרב אברהם בצלאל

משה אבוטבול:  כמובן בראש ובראשונה לכל גדולי ישראל שחיזקו ועודדו ותמכו בנו - -      

מיקי לוי: תודה

משה אבוטבול: - - בכל לב בתנועת ש"ס

משה אבוטבול:  לכל אותם רבבות הפעילים היקרים

משה אבוטבול:  לאותם כמעט חצי מיליון שהצביעו לתנועת ש"ס והוכיחו ברורות - -      

מיקי לוי: תודה רבה

משה אבוטבול: - - שדרכם של מרן הרב עובדיה יוסף זצ"ל ומרן ראש הישיבה חכם שלום כהן זצ"ל – הם למעלה נתנו לנו סייעתא משמיא להביא לחיזוק עולם התורה, עולם היהדות, חיזוק השכבות החלשות

משה אבוטבול:  ובעזרת השם, "ימין ה' עושה חיל, ימין ה' רוממה"

משה אבוטבול:  שאו ברכה ומזל טוב

מיקי לוי: תודה רבה

מיקי לוי:  אני מבקש בכל לשון של בקשה מחברי הכנסת, אפשר לגלוש טיפה, אבל אי-אפשר לגלוש כפול

מיקי לוי:  חבר הכנסת מרגי, בבקשה

יעקב מרגי: זה כמעט פורים משולש היה

יעקב מרגי:  מזל טוב – אדוני היושב-ראש, חבריי חברי הכנסת, באותה הזדמנות נאחל מזל טוב להולדת הנכד לחבר הכנסת משה אבוטבול

יעקב מרגי:       זה על חשבון הבית, עכשיו על חשבון הדקה שלי

יעקב מרגי:  נביא החורבן, הנביא ירמיה, אמר: "היהפֹך כושי עורו ונמר חברבֻרֹתיו"

יעקב מרגי:  שנה וחצי התחפש לנו ראש הממשלה לראש ממשלת השינוי: חייך, לכאורה האיר פנים

יעקב מרגי:  אמרנו: אולי, בכל זאת, הגיל, התפקיד, האחריות הלאומית

יעקב מרגי:       אדוני היושב-ראש, בתחילת חודש נובמבר העם אמר את דברו בצורה ברורה

יעקב מרגי:  שנה וחצי הנדסתם את התודעה של החברה בישראל, ממשלת שינוי, למרות שהטחתם האשמות קשות, למרות ששיסיתם ציבור בציבור, הדרתם 50% מהעם, עשיתם דה-לגיטימציה לתפיסות עולם כאלה ואחרות, והכול היה לרשותכם

יעקב מרגי:  אמצעי התקשורת היו מגויסים גיוס מלא

יעקב מרגי:       אנא, קצת אחריות

יעקב מרגי:  אני מבין את הדאגה

יעקב מרגי:  אתם יודעים, יש חלק מהעם שדואג ומוטרד, לא יודע מה יקרה

יעקב מרגי:  אבל אני רוצה להביא לתשומת ליבכם, איפה שאני מסתובב אנשים מתחו שוב את גבם, זקפו את גבם שוב

יעקב מרגי:  מתחו את בית החזה, מחייכים

יעקב מרגי:  אני אומר להם, על מה אתם שמחים? עדיין הממשלה לא הוקמה

יעקב מרגי:  כבר מרגישים את הרוגע באוויר

יעקב מרגי:       אז אני קורא לכל עם ישראל, בלי יוצא מן הכלל, אלה שהצביעו לממשלת הימין ואלה שלא הצביעו לממשלת הימין, נער הייתי וגם זקנתי, שמיים לא נופלים

יעקב מרגי:  מקסימום קצת רוחות, סופות ורעמים

יעקב מרגי:  היינו בסרט הזה, הסתם כנגדנו

מיקי לוי: תודה

יעקב מרגי:  ממשלה קום תקום, וננהיג ביד רמה ונביא את האחווה, השלום והרעות למדינת ישראל

מיקי לוי: תודה רבה

מיקי לוי:  חברת הכנסת עאידה תומא סלימאן, בבקשה

מיקי לוי:  אחריה – חבר הכנסת מקלב

עאידה תומא סלימאן: היום חבר הכנסת סמוטריץ' הודיע שהוא רואה בארגוני זכויות האדם במדינת ישראל איום קיומי על המדינה

עאידה תומא סלימאן:  הוא הבטיח שהממשלה תצטרך לטפל בהם

עאידה תומא סלימאן:  אני חושבת שכבר יש לנו כנראה כיוון שתוביל הממשלה הזאת שתקום

עאידה תומא סלימאן:  אבל צריך לזכור טוב מאוד שמי שהכשירה את הקרקע לאמירה כזאת היא גם הממשלה הקודמת, או הממשלה הזמנית הקיימת, כאשר הוציאה מחוץ לחוק ורדפה את ארגוני זכויות האדם הפלסטיניים בשטחים הפלסטיניים

עאידה תומא סלימאן:  לצערנו הרב, כנראה תרבות שמירת זכויות האדם עדיין רחוקה מאוד מהבנה במדינה, ואנחנו נהיה פה כדי להגן על ארגוני זכויות האדם הישראליים בדיוק כמו שניסינו להגן על ארגוני זכויות האדם הפלסטיניים

מיקי לוי: תודה רבה

מיקי לוי:  חבר הכנסת מקלב, בבקשה

אורי מקלב: מכובדי היושב-ראש, חבריי חברי הכנסת, אני מקווה באמת שבשנים הקרובות הקואליציה תהיה קואליציה יציבה

אורי מקלב:  הקואליציה תעמוד למבחן, האופוזיציה תעמוד למבחן

אורי מקלב:  אבל מה שראינו שנעשה היום – ראש הממשלה בהווה ויושב-ראש האופוזיציה בעתיד נכשל במבחן הזה וכיוון את דבריו לכישלונות, לתשובות לדברים על הציבור החרדי, בהכפשות, בהשמצות, בעלילות דברים

אורי מקלב:       אדוני היושב-ראש, בתווך, בתקופה הזאת, אני חושש שמי שתעמוד למרמס ולהכפשות והשמצות תהיה האוכלוסייה בחברה החרדית

אורי מקלב:  במקום לתת תשובות, במקום לענות על שאלות, אנשים ייקחו את החברה החרדית כשהיא באה לבקש תחילתה של דרך של שוויון בתרבות, שוויון בחינוך, הכרה בערך לימוד התורה, כל זה יהיה מסע אחד של הכפשה והשמצה

אורי מקלב:       אני מבקש שמי שיהיה צריך לעמוד למבחן בעת הזו זה דווקא הציבור בישראל, הציבור כולו, קואליציה, אופוזיציה, מי שתמך בימין, מי שתמך בשמאל

אורי מקלב:       האם אנחנו כחברה נדחה את הקיטובים המסוכנים האלה? לא נסכים לקבל אותם? לא נסכים לקבל? לא נהיה אוזן קשבת? נדחה אותם

אורי מקלב:  נגיד לדוברים האלה, גם אם זה יהיה בקואליציה, גם באופוזיציה - -     

מיקי לוי: תודה

אורי מקלב: - - שאנחנו מוקיעים, אנחנו לא מקבלים את זה

אורי מקלב:  זה המבחן האמיתי של העם היהודי היום בארץ ישראל

אורי מקלב:  אם אנחנו נעמוד במבחן הזה, אז באמת נראה כאן גם יציבות, אבל נראה באמת חברה שיכולה להכיל את הכול, ולא שייקחו חברה אחת שהיא תהיה למרמס ולהכפשות ולהשמצות בעקבות פוליטיקה כזו או אחרת

מיקי לוי: תודה רבה

מיקי לוי:  חברת הכנסת וולדיגר, בבקשה

מיכל מרים וולדיגר: תודה רבה

מיכל מרים וולדיגר:  כבוד יושב-ראש הכנסת, חברי כנסת נכבדים, ההחלטה שניתנה היום בעניינו של אהוד אולמרט במשפט לשון הרע של משפחת נתניהו נגדו היא החלטה המבורכת

מיכל מרים וולדיגר:  לצערי, היא לא מספיק מרתיעה, אבל מבורכת

מיכל מרים וולדיגר:  הגיע הזמן שכל אחד ואחת מאיתנו יפסיק לקחת מחלות ומגבלות ולהפוך אותן למושא להכפשה, לזלזול, להנמכה, להקטנה

מיכל מרים וולדיגר:  אני חושבת שהדבר הזה בזוי בכל תכלית הביזוי, וקשה לי וכואב לי

מיכל מרים וולדיגר:  דווקא מנבחרי ציבור, דווקא מראש הממשלה לשעבר אהוד אולמרט, שבא ומטיח גם ביריבו הפוליטי האשמות של "חולה נפש" ו"זקוק לאשפוז" – אנחנו צריכים להפסיק עם זה מייד ועכשיו

מיכל מרים וולדיגר:       הפנייה שלי היא לכל אחד ואחת מאיתנו: בואו נשמור על הפה, ובוודאי בוודאי על מתמודדי נפש, שהסטיגמה – התיוג החברתי גם ככה שלילי לגביהם, דבר שפוגע גם בהם, כי הם לא הולכים לקבל טיפול, וגם בכולנו

מיכל מרים וולדיגר:  תודה

מיקי לוי: תודה רבה

מיקי לוי:  חבר הכנסת ואטורי, בבקשה, ואחריו – אחרון הדוברים, חבר הכנסת אופיר כץ

ניסים ואטורי: אדוני היושב-ראש, חבריי חברי הכנסת, ראש הממשלה הנכנס מר בנימין נתניהו, יש בעיה עם מערכת הבריאות בצפון, בפריפריה

ניסים ואטורי:  אנחנו רואים ילדים חולי סרטן, חולי אונקולוגיה, שצריכים להגיע לקבל טיפולים במרכז, עם הקאות, בחילות וכיוצא בזה

ניסים ואטורי:  אני חושב שזה סבל נוראי, ואנחנו כמדינת ישראל צריכים לדאוג להם

ניסים ואטורי:  אני מקווה – הממשלה הקרובה תדאג לזה בטח, בגלל הרגישויות, ולא רק התעסקות באחים המוסלמים כמו שהיה עד היום, בשנה וחצי האחרונות

ניסים ואטורי:       אני רוצה לקרוא קטע שאימא כתבה היום בפייסבוק

ניסים ואטורי:  סליחה

מיקי לוי: שקט, בבקשה, בתאי הסיעות

ניסים ואטורי: האימא כותבת – זה חלק אחד שמורה על הבעיה עצמה – היא כותבת כך: אשמח אם אפשר לדורות הבאים, למען הילדים חולי הסרטן – שלא יהיו – בעתיד, שתקימו בבקשה מערך רפואי ראוי, מקצועי ומציל חיים לילדים אונקולוגיים תושבי הגולן והגליל, כי זה באמת לא הגון שהילדה שלי ועוד ילדים מתוקים אחרים צריכים להיות מטולטלים במושב האחורי של הרכב עם בחילות מטורפות, הקאות אחרי כימו, עם כאבי תופת אחרי ניתוח אחד או איזו בעיה, כמו במקרה שלנו

ניסים ואטורי:  הם ילדים לא פחות ישראלים מהילדים במרכז הארץ, מהילדים שלכם – היא כותבת

ניסים ואטורי:  הם ילדים שההורים שלהם משלמים מיסים, ארנונה, מים וחשמל, והדם שלהם באותו צבע

ניסים ואטורי:  והם באמת לא מבינים למה

ניסים ואטורי:       בעזרת השם, שנעשה ונצליח ונטפל בבריאות, ברפואה בצפון עבור ילדים

ניסים ואטורי:  ילד בצפון לא צריך לסבול יותר מאשר ילד במרכז

ניסים ואטורי:  תודה רבה

מיקי לוי: תודה רבה

מיקי לוי:  חבר הכנסת כץ, בבקשה

אופיר כץ: אדוני היושב-ראש, חבריי חברי הכנסת, תודה

אופיר כץ:  אני אנצל את הדקה – מאחר שלא הספקתי להגיע למינוי יושב-ראש ועדת הכספים הזמני חברי חבר הכנסת גפני – לאחל לו מפה הצלחה

אופיר כץ:  אני שמח שהוא חזר למקום שלו, המקום שבו הוא עושה את התפקיד בצורה הטובה ביותר, למרות מסע הדה-לגיטימציה שאנחנו עוברים בתקשורת – גם לממשלה, גם לניצחון שלנו, גם לאחינו החרדים וגם כמובן למה הולך להיות בוועדת הכספים

אופיר כץ:  אני הייתי עם גפני כחבר ועדה גם כשהיינו בקואליציה וגם באופוזיציה

אופיר כץ:  ובקואליציה, אני חייב לומר, הוא באמת היה יושב-ראש ועדת הכספים של כל אזרחי ישראל, למרות איך שמנסים לצייר אותו

אופיר כץ:  הוא באמת טיפל בכל פנייה תקציבית שהגיעה, ולא משנה מאיזה מגזר הגיעה הפנייה

אופיר כץ:  אני באופן אישי פניתי אליו כמה פעמים בכל הנושא של בריאות בפריפריה, והוא סייע, וביחד הצלחנו להביא תקציבים לפריפריה

אופיר כץ:       מה גם שעכשיו הוא כיו"ר ועדת כספים מתחיל – בכלל הממשלה מתחילה עם זה פלוס 53 מיליארד שקלים

אופיר כץ:  אז אנחנו לא צריכים לממן את זה

מיקי לוי: די - - -     

אופיר כץ: עכשיו יהיה לנו הרבה כסף לצרכים האלו בפריפריה

אופיר כץ:  53 מיליארד

אופיר כץ:  זה שלא הספקתם לנצל, אדוני היושב-ראש, זה בגלל שהפלנו אתכם

אופיר כץ:  אחרת הייתם מעבירים להם את כל ה-53 מיליארד

מיקי לוי: סתם, אני בדרך כלל לא נוהג להתערב, אבל לך תבדוק באוצר

מיקי לוי:  השקר הזה התקבע, מה לעשות?     

אופיר כץ: אדוני היושב-ראש, הביצוע הופסק כי הפלנו אתכם

אופיר כץ:  זה מה שקרה

אופיר כץ:  אחרת היה 53 מיליארד

אופיר כץ:  בהסכמים הקואליציוניים רשום 53 מיליארד שקלים

מיקי לוי: אוקיי

מיקי לוי:  תודה, חבר הכנסת כץ

אופיר כץ: רגע, לסיום

מיקי לוי: אבל אתה כבר כפול זמן

אופיר כץ: לא

מיקי לוי: בבקשה

אופיר כץ: חבר הכנסת הזכיר את המונדיאל, אז אני רק מעדכן שבזמן שאנחנו פה איראן חוטפת בליץ, כבר 3:0 מול אנגליה

אופיר כץ:  אז התחלנו את מונדיאל כמו שצריך

אופיר כץ:  תודה

קריאה: 5:1

מיקי לוי: תודה רבה

אופיר כץ: עדכנו אותי שזה 5:1 כבר

מיקי לוי: תודה רבה

מיקי לוי:  הסעיף הראשון, של נאומים בני דקה, תם

מיקי לוי: אנחנו עוברים לנושא השני בסדר-היום: נאומי בכורה

מיקי לוי:  נאום הבכורה של חבר הכנסת יצחק גולדקנופ, בבקשה

מיקי לוי:  יברך אותו חבר הכנסת גפני

יצחק גולדקנופף: כבוד ראש הממשלה המיועד - - -     

מיקי לוי: סליחה, בבקשה

מיקי לוי:  תתקרב, אחרת לא שומעים אותך

מיקי לוי:  ממש עם הפה

יצחק גולדקנופף: כבוד ראש הממשלה המיועד, אדוני היושב-ראש, כנסת נכבדה, זה לי נאום ראשון בבית הזה, ובהחלט אני נרגש – נרגש לתת ביטוי ראשון באולם הזה לשליחות ששלחו אותי בוחרי יהדות התורה והשבת, למשימה שזכיתי והטיל עליי מורי ורבי שליט"א והצטרפו לכך כל חברי מועצת גדולי התורה

יצחק גולדקנופף:  אומר לכם את אשר אני מאמין בו בכל לב

יצחק גולדקנופף:       רבנו סעדיה גאון, מגדולי חכמי ישראל בתקופת הגאונים, כתב בספרו "אמונות ודעות" את הביטוי העוצמתי המתמצת את מהות עמנו והמגדיר נאמנה את המושג זהות יהודית, והוא: "אין אומתנו אומה אלא בתורותיה – תורה שבכתב ותורה שבעל פה"

יצחק גולדקנופף:  ועוד הוא אומר: כיוון שהובטח לנו שקיומו של עם ישראל הוא כמי השמיים על הארץ, כך גם תורת ישראל תקפה ועומדת כמי השמיים על הארץ

יצחק גולדקנופף:       התורה הקדושה היא היסוד שעליו עומד קיום העם היהודי, ואני מאמין בכך בכל לב

יצחק גולדקנופף:  כך מאמינים ומשוכנעים רבים בעם

יצחק גולדקנופף:  התורה הקדושה אינה נחלת מפלגה מסוימת או מגזר מסוים בעם ישראל; היא נחלת העם כולו, ואין איש מאיתנו ריבון או בעל סמכות לשנות כהוא זה מן הכתוב בה

יצחק גולדקנופף:      רבותיי חברי הכנסת, זו אמונתי וזו השקפת עולמי, אך לא נשלחתי אל הכנסת ולא הגעתי אליה כדי לחנך אחרים שיחשבו כמוני וינהגו כמוני; באתי לכאן, כמו כל חברי הכנסת האחרים, כדי לקיים ככל שאוכל את מה שאני מאמין בו שהוא טוב לעם ישראל

יצחק גולדקנופף:  באתי לייצג את ציבור שולחיי ולעמוד על זכויותיהם

יצחק גולדקנופף:  באתי לכאן, יחד עם חבריי לסיעה, מתוך הכרה ברורה במסגרת תפקידנו ושליחותנו לסייע לכל אזרח שיפנה אלינו ללא הבדל שייכות

יצחק גולדקנופף:  באנו לכאן מתוך הכרה ברורה שהיה אם נזכה ונקבל אחריות מעשית על משרד ממשלתי או על ועדה בכנסת או כל תפקיד ממלכתי אחר, נדאג לכל האזרחים בלי יוצא מן הכלל

יצחק גולדקנופף:  אנחנו מאמינים שזכויות אזרחיות מגיעות לכל אזרח באשר הוא אזרח

יצחק גולדקנופף:       גדלתי בחברה החרדית; למדתי והתחנכתי בתלמודי תורה, בישיבות קדושות, ובהמשך בכוללים

יצחק גולדקנופף:  מאז עברתי לשמש כמנהל חינוכי וארגוני בתלמודי תורה, עד שאבי, הרב יהודה אריה גולדקנופ, זיכרונו לברכה, שילב אותי במערכות החינוך שהקים בשנות החמישים – רשת גני ילדים ומעונות יום בית יעקב

יצחק גולדקנופף:      אבא ז"ל היה איש חינוך

יצחק גולדקנופף:  הוא הצליח בעצת רבו, האדמו"ר בעל ה"אמרי אמת" מגור בפולין, שאמר לו שייסע לארץ ישראל

יצחק גולדקנופף:  הוא הגיע לארץ בשלהי תרצ"ט, 1939, ערב פרוץ מלחמת העולם השנייה, שבה נכחדו כמעט כל משפחתו עם ששת המיליונים שעלו על המוקד על ידי צורר היהודים שר"י

יצחק גולדקנופף:      שש שנים עבדתי לצד אבא ז"ל, ומאז תשמ"ט, 1989, שימשתי כמנהל הרשת עד לאחרונה

יצחק גולדקנופף:  יחד עם הצוות שהיה לצידי הקמנו בסייעתא דשמיא מאות מוסדות חינוך לגיל הרך ובהם גני ילדים, מעונות יום, צהרונים, משפחתונים, מועדוניות ועוד

יצחק גולדקנופף:  הקמנו מרכז פדגוגי – "שתילי אריה", על שמו – לגיל הרך, יחיד מסוגו בארץ, המכשיר צוותי הוראה ומעניק עזרי לימוד והעשרה לגיל הרך

יצחק גולדקנופף:       אך את מפעל חיי אני רואה בהקמת רשת מוסדות "פתחיה", מוסדות חלוציים לילד המיוחד, הפועלים במסירות להעניק חינוך ושיקום לכ-1,200 ילדים עם מוגבלויות שונות, החל ממעונות יום שיקומיים לילדים מכל סוגי הנכויות, ועד בתי ספר סיעודיים וכדומה

יצחק גולדקנופף:  אני מזמין כל אחד ואחת לבקר במוסדות הללו, שהעניקו לי מדי יום שיעור מוחשי על ערך השותפות והערבות ההדדית

יצחק גולדקנופף:      במהלך החודשים האחרונים פגשתי ציבורים מכל גווני החברה הישראלית – חקלאים עובדי אדמה, ראשי רשויות מקומיות, מנהלי ומנהלות מוסדות חינוך, קבוצות של בוני הארץ, אברכים, חרדים העובדים לפרנסתם, חיילים הנאמנים לעם ישראל, מתיישבים, אקדמאים – ופגשתי קבוצות המתמודדות עם אתגרים ייחודיים, כמו ארגון אמב"י המסייע למתמודדים עם גמגום

יצחק גולדקנופף:  הבנתי שיש לנו הרבה מאוד עבודה על מנת לתקן ולפתור בעיות הנמשכות שנים רבות

יצחק גולדקנופף:  פגשתי אזרחים רבים שיוקר המחיה הפך את חייהם לקשים מנשוא; פגשתי זוגות צעירים ומבוגרים שהמונח "דיור בר השגה" הפך מבחינתם למילים חסרות פשר

יצחק גולדקנופף:      אבל, רבותיי חברי הכנסת, פגשתי עוד דבר

יצחק גולדקנופף:  פגשתי אזרחים רבים, והתרשמתי שרבים בעם הזה, מעבר להבדלי גישה והשקפה ושייכות מפלגתית, מבקשים לשמור על מסורת ישראל; מבקשים שהחזות של המדינה תהיה יהודית

יצחק גולדקנופף:  הם רוצים שהילדים שלהם ידעו מה זה יהדות

יצחק גולדקנופף:  חשוב להם שילדיהם ידעו מה זה "שמע ישראל", מה זו שבת קודש, מהן התפילין ומהי המזוזה

יצחק גולדקנופף:       הרשו לי להביע רעיון – אולי סוג של שאיפה – והלוואי שהוא יתקבל, כי אולי טמון בו מפתח לתיקון שאנחנו חושבים שהוא חיוני ביותר עבור האזרחים כולם

יצחק גולדקנופף:  כמעט לכל אחד ואחד מאיתנו יש שותפים בחייו

יצחק גולדקנופף:  איש ואשתו הם שותפים; בין הורה וילדיו ישנה שותפות; גם בין אחים ואחיות, ילדים וחברי כיתתם – בין כל אלו מתקיימים יחסי שותפות

יצחק גולדקנופף:  לעיתים זו שותפות גורל, לעיתים שותפות דם, ופעמים זו שותפות של עולם ערכים, וכמובן יש גם שותפים עסקיים

יצחק גולדקנופף:  לרוב יש בין שותפים פערים, אך למרות זאת הפערים לא גורמים לפירוק שותפות

יצחק גולדקנופף:  יש שותפויות שעולות על שרטון, אך רוב מערכות היחסים מתגברות על הקשיים ומקיימות את יסוד השותפות

יצחק גולדקנופף:      הממשלה הזאת תהיה, בעזרת השם, ממשלה של שותפים במובן ובהקשר האזרחי של המושג

יצחק גולדקנופף:  הביטוי אזרחים שווי זכויות מוכר בעיקר משימוש על דרך השלילה, בכל אותם פעמים שציבור כזה או אחר מתלונן על קיפוח ודורש להיות שווה זכויות

יצחק גולדקנופף:  אברהם אבינו אמר ללוט כשביקש למנוע ממנו מריבה "אנשים אחים אנחנו", ואנחנו אומרים היום: אנשים שיש ביניהם שותפות אזרחית אנחנו

יצחק גולדקנופף:       בואו ונעשה את השינוי הקטן בראייה שלנו, ותראו שפתאום הכול נעשה קל יותר, כי גם בשותפות קורה שלשותף אחד יש תרעומת או ביקורת על השותף השני, והוא מכיל ומתגבר, ולא מכריז על ירידה מהארץ, כי הוא מבין שהשותפות גדולה לאין ערוך מהפער, אף אם הפער איננו ניתן לגישור

יצחק גולדקנופף:  שותפות מתפרקת רק במקרה של משבר אמון, מעילה, או עוול חריף שהוא גדול מערך השותפות

יצחק גולדקנופף:       אני מודע לעובדה שגם החברה שאותה אני מייצג – הציבור החרדי המופלא, המונה למעלה מ-1,200,000 נפש – לא פעם מציגה דרישות או עמדות שלציבורים אחרים במדינה יש קושי לקבלן

יצחק גולדקנופף:  לציבור הימני בישראל ישנן עמדות שלאחינו השותפים בשמאל קשה לקבלן

יצחק גולדקנופף:       ואלו הם רגעי המבחן שבהם יש לעצור ולומר: יש בינינו דברים משותפים

יצחק גולדקנופף:  ומהם אותם הדברים המשותפים? ובכן, אלה הם החיים שלנו כאן בארץ אבותינו, הארץ המובטחת, הארץ שבה אבות אבותינו הקריבו קורבנות בבית המקדש, עלו לרגל, הביאו לכהן את פרי אדמתם, ארץ זבת חלב ודבש, ארץ שאליה נכספנו אלפיים שנות גלות

יצחק גולדקנופף:  זו הארץ שעליה נלחמו ומסרו את נפשם אודים מוצלים מאש ששרדו את זוועות השואה האיומה, רק כדי להנחיל לדורות הבאים מדינה יהודית שתהיה בית לעם היהודי

יצחק גולדקנופף:  זוהי אבן יסוד של השותפות שלנו, והיא גדולה יותר מכל הפערים

יצחק גולדקנופף:       רבותיי חברי הכנסת, בשם ערך הדאגה למשותף, אנחנו, חברי הכנסת של יהדות התורה, נחושים לעשות כל שביכולתנו לסייע להם, לכם, לכולם

יצחק גולדקנופף:  ימין, שמאל, מרכז, חרדים, חילונים

יצחק גולדקנופף:  לכל מי שהרוח הזו מפעמת בליבו

יצחק גולדקנופף:  היו אמירות והתבטאויות שלי שעוררו שיח ציבורי, לכולן היה מכנה משותף אחד, שמקורו הוא החוסר בתחושת השותפות של הציבור החרדי, שעל ידו נבחרתי לכנסת בשליחות רבותיי

יצחק גולדקנופף:       אבל אנחנו מאמינים ביכולת לשנות את התחושה הזו

יצחק גולדקנופף:  כך אמרתי גם לראש הממשלה המיועד, ידידי ומכובדי מר בנימין נתניהו

יצחק גולדקנופף:  הציבור החרדי לא יסכים לקבל תקציבים או תפקידים

יצחק גולדקנופף:  כשם שבשותפות איש מהשותפים אינו מקבל דבר מה, אלא הוא בעל חלק יחסי בשותפות, כך גם במערכת החינוך, כך גם בתוכנית הלימודים, כך גם בדיור

יצחק גולדקנופף:  ילד חרדי זהה לכל ילד אחר במדינת ישראל, כי ככה זה בשותפות

יצחק גולדקנופף:  גננת או סייעת חרדית אינה שונה מאחיותיה שממלאות תפקיד זה בחינוך הממלכתי

יצחק גולדקנופף:  אנחנו לא מהגרים ולא מבקשי מקלט, אנחנו שותפים

יצחק גולדקנופף:      כן, אני יודע שיש כמה גבות שמתרוממות ושואלות: ומה עם שותפות בתחומים נוספים שבהם פחות רואים את נוכחות הציבור החרדי? והשבתי על כך, שבדיוק כמו בין שותפים, כשערך השותפות גדול מהפערים, ניתן בהסכמה ובשיתוף פעולה להתגבר גם על אלה

יצחק גולדקנופף:  שנזכה, בעזרת השם, לעשות טוב, שנזכה להיות ראויים לסייעתא דשמיא, שנזכור שכולנו בני איש אחד אנחנו

יצחק גולדקנופף:  תודה רבה לכולכם

מיקי לוי: חברי כנסת, נא לתפוס את מקומותיכם

מיקי לוי:  חבר הכנסת ביסמוט, בבקשה

קריאה: - - -      

מיקי לוי: איי איי איי, אני מתנצל

מיקי לוי:  חבר הכנסת גפני

מיקי לוי:  אפשר בבקשה שקט? חברי הכנסת, בבקשה לשבת

מיקי לוי:  חבר הכנסת גפני מבקש לברך

משה גפני: אדוני היושב-ראש, חברי הכנסת, אדוני ראש הממשלה המיועד, אני מבקש לומר לך, אדוני היושב-ראש, היכרותי עם חבר הכנסת הרב גולדקנופ לא התחילה בכנסת; הרבה שנים שאנחנו מכירים האחד את השני, אנחנו מיודדים

משה גפני:  באמת, העשייה שלו, העשייה הציבורית במשך כל השנים, היא עשייה יוצאת מן הכלל, ואפשר מאוד מאוד להשתבח בה

משה גפני:  אבל לא ידעתי שהוא נואם מבריק כמו הנאום שלו היום

משה גפני:  באמת

משה גפני:  הוא חדש בכנסת, והוא הביא לידי ביטוי באופן אמיתי וחד את מטרתה – את ההיסטוריה של יהדות התורה, את המטרה שלשמה אנחנו נמצאים כאן

משה גפני:  והוא אמר דבר נכון – אני לא יודע אם כולם שמו לב לזה – בניגוד למה שרוצים להגיד עלינו, אבל זה לא אמת, אנחנו, ביהדות התורה, ברגע שאנחנו מקבלים תפקיד – זה יכול להיות שר, זה יכול להיות יושב-ראש ועדה, זה יכול להיות כל תפקיד אחר – כשאנחנו מקבלים תפקיד ממלכתי בכנסת, אנחנו בתפקיד הזה משתמשים כדי לסייע לכולם

משה גפני:  אנחנו לא שואלים אם זה ימין או שמאל, או אשכנזים או ספרדים, או יהודים או ערבים – אנחנו עושים את הכול בכל תפקיד שאנחנו מקבלים, ואנחנו עושים את זה עבור כולם

משה גפני:       פעמים שיש אצלנו סימני שאלה שמנקרים בראש

משה גפני:  אנחנו רואים איך שגננת חרדית מקבלת משכורת שהיא חצי מחברתה שנמצאת בגן חילוני

משה גפני:  היא מקבלת חצי, עם חרפת רעב, על פרנסתה לילדיה

משה גפני:  ופתאום אנחנו רואים בתקשורת שאנחנו, חברי הכנסת של יהדות התורה, אנחנו מבקשים שוויון – שהגננת או המטפלת או הסייעת תקבלנה אותה משכורת

משה גפני:  אז באים ואומרים שאנחנו סחטנו את ביבי, אנחנו דרשנו ממנו דברים משונים מאוד

משה גפני:  אגב, אני חייב לומר שהבטיחו לי את הדברים האלה – וכל אחד מחבריי יכול להעיד על זה – אבל אני אומר לכם באמת שלו היינו הולכים לקואליציה עם השמאל היינו מקבלים את הכול והיה שקט בתקשורת, אף אחד לא היה בא בטענה

משה גפני:  על מה? מה אנחנו מבקשים? אנחנו מבקשים משהו שונה בכלל? גם מציירים את זה כאילו שאנחנו רוצים לעשות פה איזו מדינה אחרת, לשנות סדרי בראשית

משה גפני:  אנחנו לא רוצים

משה גפני:  אנחנו רוצים שזו תהיה מדינה דמוקרטית ויהודית

משה גפני:  אמר את זה הרב גולדקנופ בכישרון רב

משה גפני:       עכשיו אני רוצה להגיד לך – אני לא יכול, אני צריך לדבר איתך בארבע עיניים, אבל לא חשוב, שישמעו – באת אלינו בטענות הרבה שנים, אמרת: אתם, חברי הכנסת, גורמים נזק למורים, למורות, לגננות, לסייעות – למה אתם לא פותרים את הבעיה הזאת? לא יהיה לך יותר למי להתלונן

משה גפני:  אתה תהיה אשם בזה

משה גפני:  יחד איתי, יחד איתנו

שלמה קרעי: והוא יפתור את זה

שלמה קרעי:  למה שהוא יהיה אשם?     

משה גפני: בסדר

משה גפני:  אני אומר: העול עכשיו עליך

משה גפני:  ואני אומר לכם, מאוד נוח לעבוד עם הרב גולדקנופ

משה גפני:  הוא איש חייכן, הוא איש טוב לב, הוא איש שמדבר עם כולם בגובה העיניים

משה גפני:  באמת, תענוג לעבוד איתו

משה גפני:  בכלל, הוא הולך להיות שר השיכון, שלא תהיה טעות

משה גפני:  משרד השיכון הופך להיות הבריח – לא משרד האוצר, משרד השיכון

משה גפני:  זו בעיית הבעיות של החברה בישראל, של כולם: החברה הכללית, החברה החרדית

משה גפני:  הנושא של הדיור הוא נושא קריטי, ויצטרכו לעשות פה פעולות לא שגרתיות, שלא נעשו מספיק בכל השנים שעברו

משה גפני:  אנחנו לוקחים על עצמנו את האחריות, בחלק גדול מהשנים היינו חלק מהשלטון

משה גפני:  צריך למצוא לעניין הזה פתרון, והרב גולדקנופ ימצא לעניין פתרון

משה גפני:       עכשיו אני רוצה להגיד לכם, היות שאנחנו מדברים פה בארבע עיניים, אתם לא יודעים איזה שליח ציבור הוא

משה גפני:  כשהוא יתחיל להתפלל בבית הכנסת פה לפני העמוד, המליאה תתרוקן

משה גפני:  הוא מתפלל – וכולם יודעים את זה – בבית הכנסת, בבית המדרש של גור, זה דבר שלא רואים אותו כל יום

משה גפני:  כשאתה צועק על מישהו במליאה, אתה לא חייב לעשות חזנות, אתה יכול רגיל

משה גפני:       מוריי ורבותיי, אני רוצה לברך אותך על זה שהגעת למקום הזה שאתה תוכל לפעול

משה גפני:  הוא היה במשך שנים רבות מזכיר הוועדה למען השבת, הוא היה יחד עם הרב יברוב, אבל הוא היה דומיננטי בעניין הזה

משה גפני:  באמת, אנשים שהוא נלחם נגדם על הנושא של שבת היו חברים שלו

משה גפני:  הוא דיבר יפה, הוא מדבר יפה, הוא יגיד פה את הדברים האמיתיים ויישאר חבר של כולם

משה גפני:       אני מברך אותך, את משפחתך

משה גפני:  אני מברך שבאמת תצליח, שלא תצטרך לבוא בטענות לעצמך ולחברי הכנסת, אלא באמת תפתור את הבעיות במשמרת שלך, בגלל שהבעיות הן גדולות

משה גפני:  הן מתחילות בזה שצריך שתהיה מדינה דמוקרטית, שוויונית, ולא יפלו לרעה קבוצה כזאת או קבוצה אחרת, ושתוכל באמת, בתפקיד שלך, לעזור לכולם, ויהי ה' עימך

משה גפני:  תודה רבה

מיקי לוי: תודה רבה לחבר הכנסת גפני

מיקי לוי:       חבר הכנסת ביסמוט, נאום בכורה, בבקשה

בועז ביסמוט: ברוך אתה ה' אלוהינו מלך העולם שהחיינו וקיימנו והגיענו לזמן הזה

קריאות: אמן

בועז ביסמוט: אדוני יושב-ראש הכנסת, כבוד ראש הממשלה המיועד, חברי וחברות הכנסת, משפחה יקרה, חברים יקרים, אני נרגש לעמוד בפניכם בנאום הבכורה שלי כמחוקק בכנסת ישראל

בועז ביסמוט:  הוריי עלו מתוניס לארץ ישראל, בדרך עברו בצרפת

בועז ביסמוט:  בכל הגלויות שעברו אבותינו ואימותינו חלמו על היום שבו יוכלו לחיות כיהודים במדינה משלהם

בועז ביסמוט:  אבי, ברנרד מאיר, זיכרונו לברכה, לא זכה לראותני כאן

בועז ביסמוט:  הוא חסר לי

בועז ביסמוט:  אבל ממנו למדתי מהי מסירות נפש למען העם שלנו ולמען ארצנו ומדינתנו

בועז ביסמוט:  ממנו למדתי כמה מתעתעת האשליה שהינה הגענו אל המנוחה ואל הנחלה, וכמה לא מובנת מאליה העובדה שאנחנו נמצאים כיום במדינה יהודית עצמאית, דמוקרטית ומשגשגת

בועז ביסמוט:  לא מזמן היה זה באירופה שמיליוני יהודים נטבחו ללא הגנה

בועז ביסמוט:  צריך להביט אל המרחב סביבנו ולהבין שמדינת ישראל היא נס

בועז ביסמוט:  אני מודה לאל שלפחות אימי, תיבדל לחיים ארוכים, ז'קלין שמחה, נמצאת כאן איתי

בועז ביסמוט:  אימא הייתה מורה במשך שנים רבות ובקיאה גדולה בתרבות המערב, ובשנים האחרונות היא עברה התמודדויות רפואיות לא פשוטות

בועז ביסמוט:  בבחירות האחרונות, כשלקחתי אותה לקלפי, שאלתי אותה מה היא רוצה להצביע

בועז ביסמוט:  "מחל, איזו שאלה?" הייתה התשובה

בועז ביסמוט:  עכשיו היא צופה בי מהיציע

בועז ביסמוט:  תודה, אימא

בועז ביסמוט:       לפני יומיים קראנו בשבת על האחיזה הראשונה שלנו באדמת הארץ הטובה

בועז ביסמוט:  מייסד האומה, אברהם, קונה בחברון את מערכת המכפלה לאחוזת קבר לאשתו שרה

בועז ביסמוט:  בהמשך נקברו שם אבות ואימהות האומה, חוץ מרחל

בועז ביסמוט:  המערה הזאת היא מונומנט היסטורי, דתי ולאומי

בועז ביסמוט:  אבל הפרשה העוסקת בקברים נפתחת דווקא במילים "ויהיו חיי שרה"

בועז ביסמוט:  יש פה אמירה מחנכת לדורות, כולל הדור הזה

בועז ביסמוט:  אנחנו לא שבנו לארץ ישראל מפני שכאן קבורים אבותינו ואימותינו, אלא מפני שכאן הם חיו והקימו עם וממלכה, ובמותם אספה אותם אדמת הארץ הטובה וזרעה זיכרון, ומאות ואלפי שנים לאחר מכן משכה בחזרה את צאצאיהם לכאן מכל גלות שאליה גורשו

בועז ביסמוט:       במחצית הראשונה של המאה ה-12 כתב המשורר והפילוסוף רבי יהודה הלוי בשיר מפורסם, ואני מצטט ממנו שורות אקראיות: ציון, הלוא תשאלי לשלום אסירייך, דורשי שלומך, והם יתר עדרייך? - - - לבכות ענותך אני תנים, ועת אחלום שיבת שבותך אני כינור לשירייך - - - מי יתנני משוטט במקומות אשר נגלו אלוהים לחוזייך וצירייך - - - אף כי בעומדי עלי קברות אבותיי ואשתומם בחברון עלי מבחר קברייך

בועז ביסמוט:      ולקראת סוף שירו הוא מבטא משאלה: אשרי מחכה ויגיע ויראה עלות אורך וייבקעו עליו שחרייך - - - בשובך אלי קדמת נעורייך

בועז ביסמוט:       הינה יהודי גדול, שכבר לפני כ-800 שנה ניסח לנו את תמצית הציונות

בועז ביסמוט:  העם היהודי שב הביתה אל אבא ואימא

בועז ביסמוט:  פעם, לפני כ-4,000 שנה, היה אבינו הראשון גר ותושב פה

בועז ביסמוט:  אבל אז מתה שרה אמנו, העברייה הראשונה

בועז ביסמוט:  אברהם קנה אחוזת קבר, שממנה למעשה החל יישוב הקבע שלנו

בועז ביסמוט:  במשך הדורות הגעגועים משכו לכאן רבים וטובים, וביניהם גם את הוריי, שבזכותם נולדתי כאן

בועז ביסמוט:       הכיסופים הבלתי-פוסקים אל הארץ הטובה הביאו לכך שכאשר בנימין זאב הרצל הופיע בהיסטוריה עם תוכניתו לקומם מחדש את מדינת היהודים, הבסיס הלאומי הרעיוני כבר היה מוכן לפעולה

בועז ביסמוט:  בהזדמנות זו, שבה אנו חוגגים את הצלחת הציונות והתהליך הדמוקרטי, אני רוצה להזכיר את הראשונים, שלא נכנסו דיים אל תוך ההיסטוריוגרפיה הישראלית

בועז ביסמוט:  אני מתכוון לאותם חולמים, יזמים, הוגים ואנשי מעשה, שעלו ארצה בסוף המאה ה-18 ובמהלך המאה ה-19 מצפון אפריקה ומארצות הבלקן

בועז ביסמוט:  הם היו ציונים עוד טרם התנועה הציונית, ועלו הנה מתוך אמונה בשיבת ציון

בועז ביסמוט:  בחוכמתם, בכספם, בתעוזתם ובזכות קשריהם עם הממשל העות'מאני והקונסוליות הזרות, הם הכינו את התשתית המדינית והפוליטית ואת התמיכה הכספית והמוסרית לעליות הראשונה והשנייה ולאלו שבאו אחריהן

בועז ביסמוט:       וכך סיים רבי יהודה הלוי את ספרו הפילוסופי החשוב, הכוזרי: "כי ירושלים אומנם תיבנה כשיכספו בני ישראל לה תכלית הכוסף, עד שיחוננו אבניה ועפרה"

בועז ביסמוט:       הדור שלנו, כבוד היושב-ראש, זכה לראות את התגשמות הכיסופים הללו במדינת ישראל, ובמיוחד עם שחרור ירושלים ומרחבי ארצנו

בועז ביסמוט:  כחבר בתנועת הליכוד אני רואה בזה ציווי עליון לשמור על הארץ הזאת

בועז ביסמוט:  מתוך אותה מחויבות היסטורית, תנועת הליכוד הובילה גם את אחד החוקים החשובים שנחקקו בשנים האחרונות, חוק-יסוד: ישראל מדינת הלאום של העם היהודי

בועז ביסמוט:  כעורך העיתון ישראל היום הייתה לי הזכות ללוות ולתמוך בתהליך החקיקה ולתרום לדיון הציבורי מאמרים רבים שנימקו וביססו את החוק הזה, שבעיקרו נועד לתכלית עמוקה וחיונית, שאלת הזהות של העם היושב בציון

בועז ביסמוט:  בתוך המדינה כל האזרחים שווים אל מול החוק, ללא הבדל דת, גזע ומין

בועז ביסמוט:  אבל בשאלת הלאום ישראל היא ביתו הלאומי של העם היהודי

בועז ביסמוט:  זהו המקום היחיד בעולם שבו זכאי העם היהודי להגדרה עצמית

בועז ביסמוט:  מבחינה זאת, הדיבורים על מדינת כל אזרחיה שגויים מעיקרם, מכיוון שישראל כבר מעניקה זכויות שוות לכל אזרחיה

בועז ביסמוט:  הביטוי "מדינת כל אזרחיה" נועד להסוות את המטרה האמיתית, מדינת כל לאומיה, כלומר מחיקת הזהות היהודית של ישראל

בועז ביסמוט:  ודומני שעל כך בעיקר נסובו הבחירות הנוכחיות, סביב השאלה איזו זהות אנחנו מועידים למדינתנו

בועז ביסמוט:       חזרנו הנה מ-70 גלויות ואנחנו אוחזים ב-1,000 דעות שונות ובהשקפות עולם דומות ומקוטבות

בועז ביסמוט:  הזירה הציבורית מלבנת את הרעיונות והדעות

בועז ביסמוט:  אבל הדרך להכרעה בסוגיות העומדות על הפרק עוברת כאן, בכנסת ישראל, באמצעות הכלל המקראי – אחרי רבים להטות

בועז ביסמוט:  כדמוקרטים אנחנו מצווים לשמור על זכויות המיעוט ולהגן עליו מפני עריצות הרוב, וכך נמשיך לעשות במסורת הליברלית של הליכוד

בועז ביסמוט:  עם זאת, אסור להגיע למצב שבו הרוב סובל מעריצות המיעוט, גם אם המיעוט עוטה גלימת משפט

בועז ביסמוט:  לשם כך עלינו לתקן את הראוי לתיקון ולהשיב את האיזונים והבלמים בין שלוש הרשויות

בועז ביסמוט:  אבל נעשה זאת בזהירות ובאחריות גדולה, מפני שבבחירות הללו קיבלנו מנדט ברור מן הריבון, הוא העם, לבצע את התיקונים הדרושים

בועז ביסמוט:       ומילה על שינוי ותקווה

בועז ביסמוט:  נער הייתי, ובתל אביב של שנות השבעים, מה לעשות, נאלצנו להסתיר את דעותינו הפוליטיות

בועז ביסמוט:  לא העזנו לספר בחוץ שהצבענו ליכוד – ותמיד הצבענו ליכוד – מחשש פן יבולע לנו

בועז ביסמוט:  וגם כי הדבר היה פוגע בקשרים עם השכנים, שחלקם התייחסו בהתנשאות להמונים שבחרו בליכוד ואהבו את מנהיגם מנחם בגין, זיכרונו לברכה

בועז ביסמוט:  לכן לא סיפרנו

בועז ביסמוט:  שנים רבות עברו, והמציאות השתנתה, תודה לאל

בועז ביסמוט:  זכיתי להשתתף כעת במערכת הבחירות כמועמד מטעם התנועה שאהבתי

בועז ביסמוט:  בשבועות האחרונים נחשפתי לאהבה ולתמיכה שהרעיפו ההמונים עלינו, נציגי הליכוד

בועז ביסמוט:  בפעם הזאת זה היה בראש מורם, ללא התנצלות על דעותינו ועל מקומנו בחברה, ומתוך הבנה שמדובר בתנועה מפוארת ודמוקרטית, מפלגת שלטון הדואגת לכלל אזרחי המדינה

בועז ביסמוט:       חברי וחברות הכנסת, כאשר השלטונות הסובייטיים כלאו את מנחם בגין בכלא לוקישקי במרכז וילנה הוא כתב בספרו "בלילות לבנים" שלכתובות הרבות על קירות הבטון של הכלא נוספו גם כתובות בעברית

בועז ביסמוט:  והוא מונה שתיים, האחת – "ציון הלוא תשאלי לשלום אסירייך", שירו של ריה"ל שהזכרתי בפתח דבריי, שהאסירים היהודים בכלא הטעינו אותו במשמעות מצמררת נוספת

בועז ביסמוט:  והכתובת השנייה שמזכיר בגין היא "באור ובסתר זכור את הכתר"

בועז ביסמוט:  מתוך שיר בית"ר שחיבר זאב ז'בוטינסקי, שבו הוא מזכיר להמוני היהודים לא לשכוח שגם אם בתנאי חייהם בגלות הם חיו כעבדים, הרי בשורשם הם שייכים לעם קדום, עם תעודה רוחנית ובשורה מוסרית לעולם, עם המעוטר בכתרו של דוד המלך

בועז ביסמוט:  ובלשונו: "אם עבד אם הלך נוצרת בן מלך, בכתר דוד נעטר"

בועז ביסמוט:  שתי הכתובות שהזכיר בגין משלימות את הרעיון הציוני – הכיסופים לציון שהביע רבי יהודה הלוי ממעמקי גלות ספרד ומטרת הכיסופים כפי שביטאה זאב ז'בוטינסקי, מלכות בית דוד, כלומר, הקמת מדינה יהודית עצמאית בארץ ישראל

בועז ביסמוט:       חבריי וחברותיי למשכן, כשאני עומד פה לפניכם אני זוכר שלושה אירועי שיא בחיי, שבדרכם שזורים זה בזה: יהדות, ציונות וביטחון האומה

בועז ביסמוט:  הראשון הוא גיוסה של בתי הבכורה והאהובה, מאי, ההבנה שמשא ההגנה על המולדת עובר לדור הבא

בועז ביסמוט:  באחת הפכתי לאב גאה ודואג

בועז ביסמוט:  האירוע השני הוא גיורה של אשתי היקרה מכול, ונסה רות, שהיא כוחי

בועז ביסמוט:  ונסה עזבה את ארצה, מולדתה ובית אביה, והלכה אחריי לעם חדש עם אמונה עתיקה וארץ מיוחדת

בועז ביסמוט:  לעולם לא אשכח כיצד כיסתה את פניה ואמרה בנוכחות בית הדין "שמע ישראל"

בועז ביסמוט:       היא הלכה בדרכה של אימה של מלכות רות המואבייה, שהקימה משפחה עם בועז משבט יהודה, ומהם נולד לאחר כמה דורות דוד מלכנו

בועז ביסמוט:       האירוע השלישי הוא ברית המילה של בני דוד

בועז ביסמוט:  הכניסה בברית העם ואמונתו נחתמת בבשרנו כבר אלפי שנים

בועז ביסמוט:  בכל בוקר, כשאני רואה את ונסה – סליחה, רות – מלבישה את דוד בציצית בדרכו לבית הספר, אני מתרגש להתחבר לרצף הדורות של עמנו

בועז ביסמוט:  זכיתי, תודה לאל

בועז ביסמוט:      אני מאחל לראש הממשלה המיועד בנימין נתניהו הצלחה בהנהגת המדינה

בועז ביסמוט:  הסתכלתי עליך במערכת הבחירות הזאת, ועל רעייתך שרה, שתמיד עומדת לצידך, והסתכלתי עליך כמו הייתה זו מערכת הבחירות הראשונה עבורך

בועז ביסמוט:  לא אסתיר, למדתי המון

בועז ביסמוט:       איחולי הצלחה לחבריי וחברותיי בליכוד ולכל חברי הכנסת, קואליציה ואופוזיציה כאחת

בועז ביסמוט:  אני מתפלל לאל שאזכה להיות ראוי להמשיך את פעולותיהם של הגדולים שהזכרתי ברוח הרעיונות שהם לחמו למענם

בועז ביסמוט:  תודה

מיקי לוי: בהצלחה

מיקי לוי:  בבקשה לתפוס את מקומותיכם

מיקי לוי:  חבר הכנסת ביסמוט, תפוס את מקומך בבקשה

מיקי לוי:  חבר הכנסת נתניהו, בבקשה

בנימין נתניהו: אדוני היושב-ראש, חברות וחברי הכנסת, קהל נכבד, אני מנצל את ההזדמנות הזו שאני בא לברך את חברנו בועז ביסמוט גם לשלוח ברכה לכל חברי וחברות הכנסת החדשים – רבים המה – וגם כמובן לחברנו חבר הכנסת גולדקנופ

בנימין נתניהו:  שניכם נתתם כאן נאומים חוצבי להבות, שנכנסים ללבבות משום שהם יצאו מהלבבות, והרגשנו את זה

בנימין נתניהו:      אני חייב להגיד, אני למדתי להכיר את חבר הכנסת גולדקנופ רק בחודשים האחרונים, והתרשמתי מחריפות שכלו ומחום ליבו, ואני חושב שכולם גם התרשמו, אבל יצא לי גם לראות חלק ממעשיו

בנימין נתניהו:  ביקרתי אותו במתחם שנלר, שהכרתי אותו כחייל צעיר – אני זוכר את המתחם – ולהפתעתי ראיתי שם מבנים מרהיבים, מרהיבים לא רק בגודלם, בקיבולת שלהם, אלא באסתטיות שלהם

בנימין נתניהו:  אתה יודע שאני פעם למדתי אדריכלות, יכולתי להעריך את זה

בנימין נתניהו:  ראיתי שלך יש ניסיון רב בתחום הבינוי, בתחום השיכון, בתחום בניית מוסדות

בנימין נתניהו:  אני חושב שמה שאמרת כאן מעל הבמה הזאת לא יישאר כמילים ריקות, אלא הן באמת מילים שמכוונות להיטיב עם כל אזרחי ישראל בלי יוצא מן הכלל, ואני מאחל לך ולנו הצלחה גדולה בכך

בנימין נתניהו:  תודה רבה לך

בנימין נתניהו:      אני מבקש לומר לחברנו בועז ביסמוט, אני חייב להגיד שהברכה הראשונה שאני נותן לך היא שעברת מקור האולפנים לחום של הכנסת, של הליכוד

בנימין נתניהו:  הרי היית שם במקפיא קשה

בנימין נתניהו:  בכל זאת אני יכול לומר שבכל שליחויות חייך – היית שליח ציבור גם כשהיית שגריר במאוריטניה; לא בחרת ארץ מרכזית, עם זוהר ועם נוחיות, הלכת באמת לקצה של אפריקה, וקצה לא פשוט – ועשית שם למען האינטרסים המדיניים והביטחוניים של מדינת ישראל

בנימין נתניהו:  לא כולם יודעים, אני מודע לזה

בנימין נתניהו:       גם אחר כך, כעיתונאי וכפרשן, לא בחרת בדרך הקלה, לא הצטרפת למקהלה של המקובלים

בנימין נתניהו:  בערוצי התקשורת אמרת את האמת שלך, שמייצגת, כפי שאנחנו יודעים, מיליונים של אזרחים שמשום מה לא מקבלים את מקומם ברוב ערוצי התקשורת, ואם מקבלים, מקבלים במידה קטנטנה, שמייד מותקפת ונאטמת, ואם אפשר גם נעלמת

בנימין נתניהו:  ובכן, אתה לא נעלמת, עשית את זה

בנימין נתניהו:       לכן כששאלת אותי, בסך הכול לפני כמה שבועות, אם להתמודד בפריימריז של הליכוד, אמרתי: תתמודד גם תתמודד, ותגיע למקום גבוה ומכובד, כי אתה נלחם על האמת, על האמת שלנו

בנימין נתניהו:  והינה, כך בדיוק היה, ואני בטוח שגם גם יהיה

בנימין נתניהו:  תהיה לך כאן שהות ואפשרות לומר את דברך בתמיכה של רבים רבים אחרים

בנימין נתניהו:  לא תהיה מבודד כל כך במקפיא ההוא

בנימין נתניהו:  אני חושב שאתה גם תיהנה, ואני מרגיש שאתה כבר נהנה עכשיו

בנימין נתניהו:      אלה הם הדברים, מה שמתחולל פה

בנימין נתניהו:  זה השיח האמיתי שכל כך חסר ברוב אמצעי התקשורת; השיח האמיתי שמייצג את כל חלקי העם, ורבים רבים בעם שאנחנו מייצגים אותם לא זוכים לאותו קול, לאותה במה, לאותו ביטוי, אף על פי שכל אלה שמדברים בגנותנו מדברים על חופש הביטוי

בנימין נתניהו:  הם מדברים גם על הדמוקרטיה – הדמוקרטיה זה קודם כול, קודם כול, האפשרות לומר את דברך; לומר את דברך ללא מורא וללא הגבלה, והדבר הזה כמובן ניתן בבית, הזה וימשיך להינתן בבית הזה ביד רחבה

בנימין נתניהו:  הדמוקרטיה בנויה מליבון העמדות, ליבון הוויכוחים, ואם אפשר – הגעה להסכמה, וגם זה קורה לא מעט

בנימין נתניהו:  וכשלא מגיעים להסכמה, מכריעים על ידי רצון הרוב

בנימין נתניהו:       זה בדיוק ההבדל בין דמוקרטיה לבין שיטות אחרות, שם לא מכריעים לפי רצון הרוב, שם מכריעים לפי כוח הזרוע

בנימין נתניהו:  בסוף לפי כוח הזרוע

בנימין נתניהו:  לא

בנימין נתניהו:  פה, מה שמאפיין דמוקרטיה, כל דמוקרטיה, זה החלטה של רצון הרוב

בנימין נתניהו:  בסוף זו התשתית היסודית, שאם סוטים ממנה ולא מקבלים אותה – היא כמובן מוגבלת באמצעים כאלה, בזכויות כאלה, אף אחד לא טוען אחרת, אבל ברגע שפגעת בזכות הרוב וברצון הרוב, פגעת פגיעה אנושה מאוד בדמוקרטיה

בנימין נתניהו:      אנחנו ננסה ללבן את הדברים, להגיע להסכמות רחבות ככל האפשר, וכשצריך נקבל גם החלטות באחריות, גם בזהירות, אבל אנחנו נבטא את המנדט שאנחנו קיבלנו מרוב העם

בנימין נתניהו:  זוהי הדמוקרטיה

בנימין נתניהו:      לכן אני גם לא מקבל את הטפות המוסר מנציגי הממשלה היוצאת, שרמסו את הדמוקרטיה, שרמסו כל נורמה של מינהל תקין כאן בתוך הכנסת, ועד ההסכם המוזר והתמוה עם לבנון, שלא הובא לכנסת, וכל מה שבדרך

בנימין נתניהו:  די להטפות המוסר האלה

בנימין נתניהו:  אנחנו נשמור על הדמוקרטיה הישראלית

בנימין נתניהו:  אנחנו נשמור על מדינת ישראל

בנימין נתניהו:       ברוכים תהיו אתם, שני חברי הכנסת החדשים, וכל חברי הכנסת באופוזיציה ובקואליציה כאחד, שנבטיח יחד את העתיד ישראל

בנימין נתניהו:  תודה רבה לכם

מיקי לוי: תודה רבה לחבר הכנסת נתניהו

מיקי לוי:       תם סדר-היום

מיקי לוי:  הישיבה הבאה תתקיים מחר, יום שלישי, כ"ח בחשוון התשפ"ג, 22 בנובמבר 2022, בשעה 16:00

מיקי לוי:  ישיבה זו נעולה